b'\n_START_ARTICLE_\nArgumentas i\xc5\xa1 kartojimo\n_START_PARAGRAPH_\nKartojimo argumentas (lot. argumentum ad nauseam) \xe2\x80\x93 retorikos klaida, kada ka\xc5\xbekuo \xc4\xaftikinti bandoma labai da\xc5\xbenai ir ilgai tai kartojant. Paprastai toki\xc4\x85 retorikos form\xc4\x85 naudoja politikai, religiniai (ypa\xc4\x8d sekt\xc5\xb3) lyderiai. Ekstremali kartojimo argumento forma yra laikoma smegen\xc5\xb3 plovimu. \xc5\xa0iuo metodu remiasi ir propaganda. Jozefas Gebelsas, fa\xc5\xa1istin\xc4\x97s Vokietijos propagandos ministras, yra pasak\xc4\x99s: daug kart\xc5\xb3 pakartotas melas tampa tiesa._NEWLINE_Teisin\xc4\x97je praktikoje kartojimo argumentas da\xc5\xbenai naudojamas sav\xc4\x99s \xc4\xaftikinimui. Pavyzd\xc5\xbeiui, kartu su advokatu aptart\xc4\x85 ir pakoreguot\xc4\x85 matyto \xc4\xafvykio versij\xc4\x85 liudininkas prie\xc5\xa1 teism\xc4\x85 ver\xc4\x8diamas kartoti labai daug syki\xc5\xb3, kol ne tik visk\xc4\x85 tobulai i\xc5\xa1moksta, bet ir pradeda pats sunkiai atskirti nuo tikrosios versijos.'